למה משמש המידע שפייסבוק שומרת על המשתמשים?
ליצירת מנגנון להנגשת מודעות מדויקות יותר בעבור מפרסמים
מאז עלייתן לכותרות של פרשיות אבטחת המידע של פייסבוק, יותר ויותר משתמשים מגלים את כמויות ועומק המידע שפייסבוק שומרת לגביהם, כשכל המידע הזה מיועד, בסופו של דבר, ליצירת מנגנון להנגשת מודעות מדויקות יותר בעבור מפרסמים. אתמול התבטא מארק צוקרברג בנושא זה וטען כי "אם אתה רוצה לבנות שירות שעוזר לחבר את כל האנשים בעולם, אז יש הרבה אנשים שלא יוכלו להרשות לעצמם לשלם בעבורו. לכן, כמו הרבה גורמים אחרים בתעשיית המדיה, אימוץ של מודל פרסומות הוא המודל היחיד שיכול לסייע לבניית השירות הזה, והנגשתו לאנשים”. ובכל זאת, נראה כי השבועות הקרובים ימשיכו לסבוב סביב גילויים נוספים ומתקפות נוספות על הרשת החברתית הענקית.
פייסבוק שומרת מידע על המשתמשים כדי להציג להם מודעות ממוקדות יותר מטעם מפרסמים.